Francisco Plutarco Elías Campuzano (conoixito como Plutarco Elías Calles), naixito de Guaymas (Sonora) o 25 de setiembre de 1877 y muerto en Ciudat de Mexico o 19 d'octubre de 1945, estió un melitar y politico mexicán, una fegura clau en a Historia de Mexico mientres a primera metat d'o sieglo XX. Dimpués d'estar quantas vegatas Gubernador de Sonora, o suyo estato natal, estió menistro (secretario, en o luengache politico-administrativo de Mexico) tamién quantas vegatas y establidor d'o Partido Nacional Revolucionario (que hue ye o Partido Revolucionario Institucional) y remató en estar President de Mexico en 1924-1928, continando dimpués d'a suya presidencia en a primer fila d'a scena politica mexicana. Destacó mientres o suyo mandato en impulsar a mudernización d'o país, encara que tamién tenió problemas con a Ilesia Catolica en a dita Guerra Cristera.